Dhinchak Pooja को 'दिलों का शूटर' स्‍कूटर पड़ सकता है महंगा, दिल्‍ली पुलिस आ गई है एक्‍शन में  
हाल ही में अपना तीसरा गाना 'दिलों का शूटर' पूजा ने किया है रिलीज 
ट्विटर पर एक शख्‍स ने बिना हेलमेट गाड़ी चलाने की दिल्‍ली पुलिस से शिकायत 
दिल्‍ली ट्रेफिक पुलिस ने किया है कार्रवाई करने का वादा
अगर आप इंटरनेट पर एक्टिव हैं तो पिछले कुछ दिनों में आपने Dhinchak Pooja के बारे में जरूर सुना या पढ़ा होगा. अपने अजीबोगरीब गानों के चलते यूट्यूब पर स्‍टार बन चुकी ढिंचैक पूजा इन दिनों अपने तीसरे गाने 'दिलों का शूटर' के लिए सुर्खियां बटोर रही हैं. लेकिन लगता है 'दिलों का शूटर' उनका स्‍कूटर अब उनके लिए परेशान खड़ी कर सकता है. दरअसल इस गाने में ढिंचैक पूजा सड़कों पर स्‍कूटर चलाते हुए नजर आ रही हैं. ऐसे में एक शख्‍स ने दिल्‍ली पुसिल को टैग करते हुए ढिंचैक पूजा की शिकायत कर दी है. दिल्‍ली पुलिस ने भी तुरंत इस ट्वीट पर रिप्‍लाई करते हुए ढिंचैक पूजा पर कार्रवाई करने की भी बात कर दी है.
 

यूट्यूब पर ढिंचैक पूजा के नाम से प्रसिद्ध इस लड़की ने कुछ दिन पहले ही अपना गाना रिलीज किया. इस पर मोहित सिंह नाम के दिल्‍ली के एक नागरिक ने दिल्‍ली पुलिस को ट्वीट कर पूजा के इस वीडियो में बिना हैलमेट स्‍कूटर चलाने की शिकायत दर्ज की है. इस ट्वीट में उन्‍होंने दिल्‍ली ट्रैफिक पुलिस और दिल्‍ली पुलिस को टैग करते हुए लिखा है कि आपके संदर्भ में ये मोहतरमा बिना हेलमेट स्‍कूटर चला रही हैं और खूब शोर करके गाना गा रही है.'
 
Thanks,kindly tweet with date,time and exact place so that necessary action can be taken.
— Delhi Traffic Police (@dtptraffic) June 27, 2017
इस पर दिल्‍ली ट्रैफिक पुलिस ने जवाब देते हुए ट्वीट किया है, ' शुक्रिया, कृपया समय, तारीख और जगह के साथ ट्वीट करें तो हम जरूरी एक्‍शन ले सकते हैं.'
 
Thanks,action will be taken.
— Delhi Traffic Police (@dtptraffic) June 27, 2017
ढिंचैक पूजा अपने पहले गाने 'स्‍वैग वाली टोपी' और 'दारू दारू दारू' जैसे गानों से चर्चा में आईं. पूजा रातों रात अपनी सुरीली आवाज नहीं बल्कि अपने अटपटे गानों और अजीब आवाज के चलते सुर्खियां बटौर रही हैं.टिप्पणियां
Thanks,kindly tweet with date,time and exact place so that necessary action can be taken.
Thanks,action will be taken.